

**Zapisnik 9. seje Nacionalne strokovne skupine (NSS) VKO, dne 6. 9. 2022**

Seja je potekala hibridno, v prostorih MIZŠ, predavalnica 21 in na daljavo (v orodju ZOOM: <https://zoom.us/j/92417081102?pwd=elBGcDQvSnRRZHpiZzJJa1VNMXNLQT09>).

**Prisotni:** Ema Perme (MIZŠ), Petra Šegula (MGRT), Tanja Vilič Klenovšek (ACS), Barbara Kunčič Krapež (CPI), Maruša Goršak (DKOS), Aleksandra Trček (JŠRIP), Tamara Boh (UL), Alicia Leonor Sauli-Miklavčič (VSŠ), Julija Pirnat (ZRSZ).Staša Bučar (ZRSZ).

**Odsotni:** Miha Lovšin (MIZŠ), Romana Blažun (MDDSZ), Gorazd Jenko (SVRK), Tatjana Ažman (ZRSŠ), Brigita Rupar (ZRSŠ).

**Dnevni red:**

1. Potrditev zapisnika 8. seje NSS VKO, 24. 5. 2022,
2. Poročanje:

* podskupin o realizaciji načrtovanega dela do jeseni,
* o vprašalniku potreb svetovalcev po izobraževanju,

1. Dopis NSS VKO v podporo nadaljevanju razvoja NKT VKO (priprava predloga pilotnega projekta enotna informacijska točka),
2. Poročilo stanja VKO v Sloveniji (opravljeno delo raziskovalcev FF) – za CareersNet in objavo ter rabo pri načrtovanju Strategije VKO v Sloveniji,
3. Razno

Uvodoma je Ema Perme pozdravila novi članici, Tamaro Boh, ki nadomešča Majo Dizdarević (Karierni center, Univerza v Ljubljani) in Aleksandro Trček, ki nadomešča Barbaro Leder (Javni štipendijski, razvojni, invalidski in preživninski sklad RS).

**Ad 1) Potrditev zapisnika**

Zapisnik 8. seje je soglasno potrjen, realizirani so vsi sklepi.

**Ad 2)** Poročanje:

* Skupina za strokovni razvoj: vprašalnik potreb po izobraževanju je poslan svetovalcem z zamudo, začetek julija, zato je šolstvo posredovalo vprašalnik v izpolnjevanje šele v avgustu; trenutno rešenih 416 vprašalnikov.

**Sklep 9/1, 6. 9. 2022: Vsi člani ponovno pozovejo svoje svetovalce, da anketo izpolnijo (če je še niso), najkasneje do 23.9.2022.**

* Podskupina za kakovost: analiza, iz katerih šol prihajajo študentje na določeno študijsko smer in kako uspešni so, poteka in bo zaključena predvidoma do konca leta. Maruša Goršak je pojasnila, da so to ključne informacije za svetovalčevo delo. Barbara Kunčič-Krapež je poročala, da bodo letos dosledno upoštevali zakonske določbe, ki opredeljujejo, da se na visokošolski študij vpisujejo študentje, ki so opravili poklicno maturo **po ustreznem programu** za pridobitev srednje strokovne izobrazbe **z istega strokovnega področja** ter z



izpitom iz enega od predmetov mature.

Povzetek razprave: težko je svetovati, če ni pravočasno ustreznih informacij. Skupina povzema, da bo vpis v posamezne program ob obstoječih pogojih višji, pri čemer bi bil lahko uspeh študentov boljši, če se ne bi vpisovali v študijske programe v zadnjem trenutku, brez predhodnega premisleka. Zato je skupina predlagala naslednja sklepa:

**Sklep 9/2, 6. 9. 2022: Tamara Boh pridobi uradno informacijo o tem.**

**Sklep 9/3, 6. 9. 2022: Ema Perme v imenu NSS VKO pa v imenu skupine na univerze naslovi prošnjo, da bi bili pogoji za vpis znani septembra vsaj leto pred vpisom.**

Podskupina bo do naslednjega sestanka pripravila predlog projekta enotne svetovalne točke, opredelila naloge, potrebe in medsebojno sodelovanje, da bo opredeljeno dovolj operativno za razgovor z MOL oziroma županom Ljubljane.

**Ad 3) Dopis NSS VKO v podporo nadaljevanju razvoja NKT VKO**

Staša Bučar je pojasnila, da se projekt NKT VKO ne bo nadaljeval kot ESS projekt, ampak bo del nalog umeščenih v redno dejavnost ZRSZ. V tem delu bo še naprej delovala spletna stran VKO Točka in vsa doslej razvita orodja in pripomočki. Pri tem ni predvidenega novega razvoja in izobraževanja. Ema Perme je pripravila dopis za MDDSZ, ki so ga člani prejeli. Opomba skupine je, da se dopis še preoblikuje v bolj jasne opredelitve, katere naloge in aktivnosti NSS VKO podpira v nadaljnjem delovanju- opredeljeno v prilogi. Bolj poudariti vpliv VKO na gospodarsko rast in produktivnost ter da se brez VKO ne da zagotoviti socialne pravičnosti.

**Sklep 9/4, 6. 9. 2022: Ema Perme bo uredila dopis, člani ga pregledajo in dopolnijo z utemeljitvami.**

**Sklep 9/5, 6. 9. 2022: Tanja Vilič Klenovšek bo posredovala naslove sodobnejših dokumentov CEDEFOP, na katere se utemeljitev lahko opre.**

**Ad 4) Poročilo stanja v Sloveniji**

Ema Perme je poročala o pregledu analize o stanju VKO v Sloveniji, ki jo pripravlja FF, kjer je potrebno vnesti nekaj popravkov. Vsi intervjuvanci morajo pregledati besedilo in posredovati pripombe/popravke: vsebinske. Časovnica je zelo omejena, ker avtorji poročilo prevajajo v angleščino, rok za oddajo CEDEFOPu pa je v mesecu septembru. Dobrodošli bodo tudi slovenski primeri iz prakse. Dogovor: vsi člani urejamo en dokument, za povezavo poskrbi Aleksandra Trček.

**Sklep 9/6, 6. 9. 2022: vsi člani najkasneje do 15. 9. 2022 dajo popravke/pripombe/primere.**

**Ad 5) Razno**

* Barbara Kunčič Krapež je člane seznanila z didaktičnim pripomočkom, ki sta ga razvili sodelavki CPI - igra **TI + MIND**, ki je namenjena vpodporo individualizaciji procesa v šolah, hkrati pa spodbuja sodelovalne pristope poučevanja in učenja. Namen igre je spodbuditi celosten in sistematičen pristop šole k uresničevanju individualnih in skupnih potencialov dijakov (<https://cpi.si/individualizacija/igra/>). Igro prejmejo strokovni delavci, ki se prijavijo na izobraževanje za njeno uporabo (Jelka Čop, CPI).
* Barbara Kunčič Krapež je iz arhiva CPI članom NSS VKO prinesla tudi tiskana gradiva ELGPN.
* Ema Perme in Maruša Goršak sta se udeležili zaključne konference kariernih centrov za mlade – vzhodna regija Všečkam in grem (<https://www.kariera-mladi.si/2022/08/29/pokukajte-v-utrinke-zakljucne-konference-vseckam-in-grem/>). Obe so navdušili didaktični pripomočki in igre, ki so jih razvili v projektu. Maruša Goršak je izvedla odlično predavanje o pomoči staršem, namenjeno ozaveščanju njihove vloge ob razmišljanju otrok o šoli in poklicih. karierni centri bodo nekatere naloge, ki so jih razvili v projektu nadaljevali tudi v redni dejavnosti, po izteku projekta.
* Petra Šegula je člane obvestila, da bo Obrtna zbornica na Celjskem sejmu izpeljala predstavitev obrtnih poklicev (Ulica poklicev). CPI pa bo izepljal državno tekmovanje mladih strokovnjakov v poklicnih spretnostih <https://cpi.si/aktualno/novice/prisrcno-vabljeni-na-mednarodno-obrtnisko-podjetniskem-sejem-mos-14-do-18-9-2022-v-celju/>).
* Maruša Goršak bo posredovala podatke o tem, koliko upokojencev je še zaposlenih.

**Naslednjo sejo načrtujemo sredi novembra.**

Zapisala: Staša Bučar